  Майя Бывальцева Ижкарын улӥсьёсты калык историосъя «Мынам трос йӧслыко семьяе» («Моя многонациональная семья») (14+) вожвылъяськонэ пыриськыны ӧтё. Ужрад «Лыдӟиськы, Ижкар!» («Читай, Ижевск!») (0+) фестиваль улсын радъяське. Со сярысь фестивальлэн «ВКонатке» мерлыко вотэсысь огиназ ивортӥзы. Вожвылъяськонэ эссе ӧрын гожтэм аспӧртэм ужъёсты куто (быдӟалаез висъёсын куинь сюрс пусозь). Одӥг адями котькӧня историзэ лэзьыны быгатэ. Ужъёсты 31-тӥ гудырикошконозь konkursesse.cbs@gmail.com электрон почтае келяно. Конкурслы йылпумъянъёс 3-тӥ куарусёнозь лэсьтозы.  Вормисьёслы дипломъёс но синпель кузьымъёс «Лыдӟиськы, Ижкар!» VIII книга фестивальын сётозы Ватсалом, вожвылъяськонэз Ижкарысь Н. А. Некрасов нимо лыдӟетъюрт радъя. Солэн ужпумъёсыз – пӧртэм калыкъёслэсь лулчеберетсэс но семья йылолъёссэс гажан но тунсыкъяськон мылкыдэз ӝутон, Ижкарын улӥсьёслэсь литература удысын быгатонлыкъёссылы юрттон.  Тодэ вайытом, удмурт гожъяськисьёсты но берыктӥсьёсты Кузебай Гердлы сӥзем литературая премия понна вожвылъяськонэ пыриськыны ӧтё.   Тегъёс: Мерлык Ижкар Литература Удмуртия вожвылъяськон йӧслыкъёс  